
MAŽEIKIŲ LOPŠELIO-DARŽELIO „DELFINAS“ 
MENINIO UGDYMO MOKYTOJO PAREIGYBĖS APRAŠYMAS 
 
I SKYRIUS 
PAREIGYBĖ 
 
1. Pareigybės pavadinimas – meninio ugdymo mokytojas.
2. Pareigybės grupė – specialistas. 
3. Pareigybės lygis – A2. 
4. Pareigybės paskirtis – planuoti ir vykdyti ikimokyklinio ir priešmokyklinio amžiaus vaikų muzikinį ugdymą, vykdyti ugdymo procesą pagal ikimokyklinio ir priešmokyklinio ugdymo programas, sudarant sąlygas vaikų muzikinių gebėjimų, kūrybiškumo ir meninės raiškos ugdymui.
5. Meninio ugdymo mokytojas tiesiogiai pavaldus Mažeikių lopšelio-darželio „Delfinas“ (toliau – Įstaiga) direktoriaus pavaduotojui ugdymui. 
6. Meninio ugdymo mokytoją į darbą priima ir atleidžia iš pareigų teisės aktų nustatyta tvarka Įstaigos direktorius.   
 
II SKYRIUS 
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI 
 
7.  Darbuotojas, einantis šias pareigas, turi atitikti šiuos specialiuosius kvalifikacinius reikalavimus: 
7.1. privalo turėti aukštąjį, aukštesnįjį, įgytą iki 2009 m., arba specialųjį vidurinį, įgytą iki 1995 metų išsilavinimą, turėti pedagogo kvalifikaciją, baigęs ikimokyklinio ir (ar) priešmokyklinio ugdymo programą arba dalyko (muzikos) ugdymo programą, išklausęs ne mažiau kaip 40 valandų (1,5 studijų kreditų) ikimokyklinio ir (ar) priešmokyklinio ugdymo metodikos kursus; 
7.2. privalo būti išklausęs specialiosios pedagogikos ir specialiosios psichologijos kursus mokytojams pagal specialiosios pedagogikos ir specialiosios psichologijos kvalifikacijos tobulinimo kursų programą, per metus nuo darbo mokytoju pradžios, jeigu nėra išklausę ne mažesnės apimties (60 valandų arba 2 studijų kreditų) kursų anksčiau arba studijų metu (šis reikalavimas netaikomas mokytojams, baigusiems specialiosios pedagogikos ir (ar) psichologijos studijų programas);
7.3. turėti bazinę kompiuterinio raštingumo kvalifikaciją, apimančią informacinių technologijų žinias ir gebėjimus, pakankamus darbui kompiuteriu profesinėje veikloje vartotojo lygiu. Mokėti dirbti „Microsoft Office“ programiniu paketu, naudotis elektroniniu paštu ir kitomis pareigybės funkcijoms atlikti reikalingomis informacinėmis technologijomis;
7.4. privalo mokėti lietuvių kalbą, ne žemesniu kaip B2 lygiu (atitinkančiu III valstybinės kalbos mokėjimo kategoriją);
7.5. gebėti savarankiškai planuoti, rengti ataskaitas, bendrauti ir bendradarbiauti, sklandžiai ir argumentuotai dėstyti mintis žodžiu ir raštu; 
7.6. mokėti groti pianinu/fortepijonu bei kitais muzikos instrumentais (pvz. akordeonu, kanklėmis, smuiku ir kt.), turėti folkloro ir choreografijos pagrindus; 
7.7. žinoti ir savo darbe vadovautis ikimokyklinio, priešmokyklinio ugdymo programomis, bendrosiomis programomis ir standartais, specialiosios pedagogikos ir psichologijos pagrindais, muzikos terapijos žiniomis; 
7.8. [bookmark: _GoBack]tinkamai saugoti ir pildyti meninio ugdymo pedagogo dokumentaciją, muzikinio ugdymo programų, metinius planus, metines ataskaitas;  
7.9. gebėti savarankiškai parengti ir įgyvendinti meninio ugdymo programas ikimokyklinio, priešmokyklinio, specialiųjų ugdymosi poreikių vaikams; 
7.10. tausoti patikėtą Įstaigos materialinį turtą. Rūpintis muzikinei veiklai skirtų patalpų estetiškumu, funkcionalumu ir apipavidalinimu renginių metu. Rūpintis ugdymui reikalingų priemonių įsigijimu ar gamyba;
7.11. žinoti, išmanyti ir gebėti savo darbe vadovautis Įstaigos veiklą reglamentuojančiais dokumentais bei žinoti Įstaigos struktūrą, darbo organizavimą;  
7.12. gebėti dirbti komandoje, priimti sprendimus, pasidalinti atsakomybe; turėti demokratiškų, komunikacinių, kūrybinių gebėjimų. 


III SKYRIUS 
ŠIAS PAREIGAS EINANČIO DARBUOTOJO FUNKCIJOS 
 
8. Šias pareigas einantis darbuotojas vykdo šias funkcijas:  
8.1. meninio ugdymo turinį planuoja atsižvelgdamas į sezoniškumą, kalendorines šventes, teminius planus, ugdytinių poreikius bei galimybes. Rengia ugdymo programą pagal Įstaigos metų veiklos planą bei ikimokyklinį ir priešmokyklinį ugdymą reglamentuojančius dokumentus, mokslo metų pabaigoje pristato veiklos ataskaitą;  
8.2. veda muzikos ir šokio raiškos užsiėmimus įvairių poreikių ir gebėjimų ikimokyklinio ir priešmokyklinio amžiaus vaikams pagal patvirtintą tvarkaraštį;  
8.3. vykdo veiklą gabiems vaikams, tenkina vaikų saviraiškos bei saviugdos poreikius;  
8.4. nustato ir vertina ugdytinių muzikinius ir šokio gebėjimus;  
8.5. taiko tradicines ir naujausias muzikinio, choreografinio ugdymo metodikas, ugdo kūrybinį, estetinį ir sociokultūrinį ugdytinių santykį su muzika ir šokiu;  
8.6. užtikrina vaikų fizinį ir psichologinį saugumą muzikos salėje:  
8.6.1. veiklų metu neįleidžia į muzikos salę pašalinių asmenų;  
8.6.2. vaistus, dezinfekcines priemones, degtukus, adatas, kitus aštrius daiktus, laiko vaikams neprieinamose vietose;  
8.6.3. suteikia pirmąją pagalbą nelaimingo atsitikimo metu nukentėjusiam vaikui ir praneša apie įvykį Įstaigos direktoriui ar atsakingam darbuotojui; 
8.7. tobulina savo profesinę kompetenciją;  
8.8. bendrauja ir bendradarbiauja su Įstaigos pedagogais bei kitais specialistais, tėvais (globėjais, rūpintojais), inicijuoja įvairius renginius Įstaigoje ir už jos ribų;  
8.9. prisideda prie Įstaigos įvaizdžio kūrimo; 
8.10. veda atviras veiklas, šventes, vakarones, pramogas vaikams, tėvams, Įstaigos bendruomenei pagal Įstaigos veiklos programą;  
8.11. rūpinasi Įstaigos rengiamų šventinių renginių planavimu, kartu su kitais pedagogais ruošia kolektyvo švenčių, pramogų scenarijus (programas) ir dalyvauja jų įgyvendinime;  
8.12. suburia pedagogus įvairiems meniniams (muzikiniams) projektams įgyvendinti;  
8.13. dalį darbo laiko skiria muzikos salės paruošimui renginiams, metodinės medžiagos sisteminimui ir pasirengimui kitai darbo dienai;
8.14. inicijuoja ir/ar dalyvauja bendruose Įstaigos renginiuose: posėdžiuose, pasitarimuose,  ikimokyklinio ugdymo programos rengime, projektų kūrime ir kitose veiklose;  
8.15. tikslingai naudoja laiką, skirtą metodinei veiklai vykdyti (darbų planavimui ir pasiruošimui veiklai, ugdytinių pasiekimų vertinimui, projektų rengimui, savišvietai, pasirengimui šventėms ir kt.) Įstaigoje ir reikalui esant, už Įstaigos ribų (literatūros studijavimui, priemonių įsigijimui, įrašų darymui ir kt.); 
8.16. išvykstant su vaikais už Įstaigos ribų, vadovaujasi Lietuvos Respublikos Švietimo ir mokslo ministerijos patvirtintu vaikų turizmo organizavimo aprašu ir Įstaigos direktoriaus patvirtinta tvarka;  
8.17. tausoja ir saugo salėje esančias materialines vertybes (įrangą, baldus, ugdymo priemones, žaislus ir kt.); 
8.18. Įstaigos informacines ir komunikacines technologijas naudoja tik darbo pareigų vykdymui; 
8.19. pastebėjęs smurto, patyčių ar kitų vaiko teisių pažeidimų požymius nedelsdamas informuoja Įstaigos administraciją, Vaiko gerovės komisiją ir tėvus (globėjus, rūpintojus) teisės aktų nustatyta tvarka. 
8.20. įvykus nelaimingam atsitikimui ar kitai ekstremaliai situacijai nedelsdamas informuoja Įstaigos administraciją ir imasi būtinų veiksmų pagal kompetenciją;
8.21. naudojasi dokumentų valdymo sistema (DVS), laiku susipažįsta su pateiktais dokumentais;
8.22. vykdo kitus teisėtus Įstaigos direktoriaus ar direktoriaus pavaduotojo ugdymui pavedimus.

IV SKYRIUS
[bookmark: _Hlk234413550]ŠIAS PAREIGAS EINANČIO DARBUOTOJO TEISĖS

9. Meninio ugdymo mokytojas turi teisę:
9.1. gauti darbui reikalingą informaciją ir priemones;
9.2. teikti pasiūlymus dėl ugdymo proceso ir darbo efektyvumo tobulinimo;
9.3. atsisakyti vykdyti neteisėtus pavedimus teisės aktų nustatyta tvarka;
9.4. kelti kvalifikaciją ir dalyvauti kvalifikacijos tobulinimo renginiuose;
9.5. naudotis kitomis Lietuvos Respublikos teisės aktuose nustatytomis darbuotojo teisėmis.


V SKYRIUS 
ŠIAS PAREIGAS EINANČIO DARBUOTOJO ATSAKOMYBĖ
 
            10. Meninio ugdymo mokytojas teisės aktų nustatyta tvarka atsako už:
10.1. Lietuvos Respublikos įstatymų, kitų teisės aktų, Įstaigos nuostatų, darbo tvarkos taisyklių ir kitų vidaus dokumentų laikymąsi;
10.2. tinkamą ir savalaikį šiame pareigybės aprašyme nustatytų funkcijų vykdymą;
10.3. vaikų  saugumą meninio ugdymo veiklų  metu pagal kompetenciją  ir  pareigybės funkcijas;
10.4. emociškai saugios ugdymosi aplinkos kūrimą ir reagavimą į smurto bei patyčių atvejus Įstaigos nustatyta tvarka;
10.5. jam patikėto inventoriaus,  ugdymo  priemonių ir  kito turto saugų  bei racionalų naudojimą;
10.6. darbuotojų  saugos ir sveikatos, higienos  normų, priešgaisrinės  saugos ir kitų privalomų reikalavimų laikymąsi;
10.7. konfidencialios informacijos apsaugą ir asmens duomenų tvarkymą teisės aktų nustatyta tvarka;
10.8. pateikiamų  duomenų, dokumentų  ir informacijos teisingumą bei  savalaikį pateikimą pagal savo kompetenciją.
11. Už savo pareigų nevykdymą ar netinkamą vykdymą, taip pat dėl savo kaltės padarytą žalą meninio ugdymo mokytojas atsako Lietuvos Respublikos teisės aktų nustatyta tvarka.

__________________________

